पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश सरकार की ओर से घोषित मिनी लॉकडाउन को लेकर व्यापारियों का गुस्सा बढ़ता जा रहा है। कुछ दुकानें खोलने के फैसले को लेकर बुधवार को व्यापारियों का एक गुट सड़कों पर उतरा। उनका कहना था कि बाजार में ज्यादातर दुकानें खोल दी गई हैं, जबकि कुछ को बंद कर दिया गया है। सरकार व्यापारियों को 2 गुटों में बांटने का प्रयास कर रही है। खास बात यह है कि व्यापारियों के प्रदर्शन में कांग्रेस के सिटी प्रधान और व्यापार मंडल के प्रधान दर्शन महाजन भी खुलकर अपनी ही सरकार पर बरसते दिखाई दिए। हालांकि इस दौरान इंप्रूवमेंट ट्रस्ट के चेयरमैन रंजन शर्मा भी प्रदर्शन में पहुंचे, लेकिन नारेबाजी करने से बचते नजर आए।
सरकार व्यापारियों को 2 गुटों में बांटने का कर रही प्रयास- महाजन
व्यापार मंडल के प्रधान दर्शन महाजन ने कहा कि सरकार व्यापारियों को 2 गुटों में बांटने का प्रयास कर रही है। अगर सरकार ने दुकानें बंद करनी हैं तो सभी के लिए एक ही नियम होना चाहिए। सरकार व्यापारियों को बर्बाद करने पर तुली हुई है। कपड़ा व्यापारी विकास स्वारा ने कहा कि सरकार ने शराब के ठेके तक खोल दिए हैं। ऐसे में उनकी दुकानें बंद करने का कोई औचित्य नहीं है। अगर सरकार ने लॉकडाउन लगाना है, तो पूरी तरह लगा दिया जाए, नहीं तो सभी दुकानें खोल दी जाएं। इसके बाद व्यापारियों ने डीसी ऑफिस पहुंचकर जमकर नारेबाजी की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn